মৃত্যুর ৪ মাস পর কবর থেকে তোলা হল গৃহবধূর মৃতদেহ

মুর্শিদাবাদ: মৃত্যুর ৪ মাস পর কবর থেকে তোলা হল এক গৃহবধূর মৃতদেহ। ঘটনা মুর্শিদাবাদের রঘুনাথগঞ্জের (Murshidabad Raghunathgunj) তেঘরী হাজীপারা এলাকায়। ঘটনায় চাঞ্চল্য ছড়িয়েছে গোটা এলাকায়। রবিবার সকালে কলকাতা হাইকোর্টের (Calcutta Highcourt) নির্দেশে ম্যাজিস্ট্রেটের উপস্থিতিতে রঘুনাথগঞ্জের তেঘরী হাজীপারা এলাকায় ওই গৃহবধূর দেহ তোলা হয়। কবরস্থানের কাছে প্রচুর মানুষ ভিড় জমান। পুলিশের কড়া নজরদারিতে দেহ কবর থেকে তোলা হয়। তারপরই দ্বিতীয়বারের জন্য দেহ ময়নাতদন্তে নিয়ে যাওয়া হয়।

উল্লেখ্য, গত ২৯ এপ্রিল রঘুনাথগঞ্জের তেঘরী এলাকায় ফাতেমা খাতুন নামে এক গৃহবধূর ঝুলন্ত মৃতদেহ উদ্ধার হয়। আত্মহত্যা বলে চালিয়ে দেওয়ার চেষ্টা হলেও সেসময় মহিলার মৃত্যুর ঘটনায় তাঁর স্বামী এজাজ আহমেদের বিরুদ্ধে খুনের অভিযোগ করেন মৃতার পরিবার। গৃহবধূকে খুন করে ঝুলিয়ে দেওয়ার অভিযোগ করেছিলেন তাঁরা। বিষয়টি নিয়ে কলকাতা হাইকোর্টের দ্বারস্থ হন মৃতার পরিবারের সদস্যরা।

আরও পড়ুন: মুর্শিদাবাদে ওভারহেড তার ছিঁড়ে ট্রেন পরিষেবা ব্যাহত

অবশেষে রঘুনাথগঞ্জের বধূর দেহ কবর থেকে তুলে দ্বিতীয়বার ময়নাতদন্তের (Post Mortem) নির্দেশ দেয় কলকাতা হাইকোর্ট (Calcutta Highcourt)। ৪ মাস পর কবর থেকে দেহ তুলে দ্বিতীয়বার ময়নাতদন্তের নির্দেশ দেওয়া হয়। আজ রবিবার সকালে কবর থেকে দেহ তোলার ব্যবস্থা করে প্রশাসন। কবরস্থানে প্রচুর মানুষের ভিড় জমে। অভিযুক্ত স্বামী এজাজ আহমেদকে সঙ্গে নিয়েই দেহ কবর থেকে তোলা হয়। ওই সময়ে সময় পুলিশের কড়া নিরাপত্তার বন্দোবস্ত করা হয়।

দেখুন অন্য খবর